**คำนำ**

องค์การบริหารส่วนตำบลช่องสามหมอดำเนินภารกิจตามอำนาจหน้าที่ที่กำหนดไว้ในบทบัญญัติ แห่งพระราชบัญญัติเทศบาล พ.ศ. 2496 และที่แก้ไขเพิ่มเติม พระราชบัญญัติกำหนดแผนและขั้นตอน การกระจายอำนาจให้แก่องค์กรปกครองส่วนท้องถิ่น พ.ศ. 2542 และที่แก้ไขเพิ่มเติม บัญญัติให้เทศบาล มีอำนาจและหน้าที่ ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง นอกจากนี้ยังมีกฎหมายเฉพาะอื่น ๆ ที่ได้กำหนดให้เทศบาลมีอำนาจและหน้าที่ดำเนินกิจการให้เป็นไปตาม กฎหมายนั้นอีกเป็นจำนวนมาก ซึ่งการบริหารงานดังกล่าวจำเป็นต้องมีผู้ขับเคลื่อนการดำเนินการ และทรัพยากรมนุษย์ถือเป็นกลไกสำคัญที่สุดในการขับเคลื่อนภารกิจงานให้สำเร็จลุล่วง

 **วิสัยทัศน์**

“ ช่องสามหมอพัฒนา บุคลากรก้าวหน้า ประชาสุขใจ ก้าวไกลด้วยเทคโนโลยี ”

 **พันธกิจ**

1. พัฒนาและเพิ่มพูนความรู้ ทักษะ ทัศนคติที่ดี คุณธรรม จริยธรรมของบุคลากรองค์การบริหารส่วนตำบลช่องสามหมอ ในการปฏิบัติงานราชการและบริการประชาชนได้อย่างมีประสิทธิภาพและประสิทธิผล รวดเร็ว มีคุณธรรมและจริยธรรม ประชาชนได้รับการบริการที่ดี

2. พัฒนาศักยภาพของสมาชิกสภา ผู้บริหาร และพนักงานส่วนตำบล

3. มีแนวทางในการดำเนินการจัดการพัฒนาและฝึกอบรมบุคลากรขององค์การบริหารส่วนตำบลช่องสามหมอ

4. จัดระบบการให้บริการในสำนักงานรวดเร็ว ถูกต้อง แม่นยำ ย่นระยะเวลา

(one stop service)

 5. นำระบบเทคโนโลยีสารสนเทศมาใช้กับการบริการ เพื่อให้บริการประชาชนได้รวดเร็วทันเหตุการณ์

**เป้าประสงค์**

 1. มีโครงสร้างพื้นฐานได้มาตรฐานและครอบคลุม

 2. เศรษฐกิจในครัวเรือนเข้มแข็งและพึ่งพาตนเองได้

 3.ประชาชนได้รับการศึกษาขั้นพื้นฐานอย่างทั่วถึง ประชาชนมีสุขภาพอนามัยที่ดี มีแหล่งเรียนรู้ท่องเที่ยว รักษาศิลปวัฒนธรรม ภูมิปัญญาท้องถิ่นให้คงอยู่

 4.สิ่งแวดล้อมและทรัพยากรธรรมชาติมีความสมบูรณ์ สามารถควบคุมการปล่อยคาร์บอน

 5.ประชาชนมีความปลอดภัยในชีวิตและทรัพย์สิน

 6.บริหารจัดการด้วยหลักธรรมาภิบาล

**ยุทธศาสตร์การพัฒนา**

 ยุทธศาสตร์การพัฒนาที่ 1 ด้านโครงสร้างพื้นฐานและสาธารณูปการ

 ยุทธศาสตร์การพัฒนาที่ 2 ด้านเศรษฐกิจ

 ยุทธศาสตร์การพัฒนาที่ 3 ด้านการศึกษา ศิลปวัฒนธรรม ประเพณีภูมิปัญญาท้องถิ่น

 ยุทธศาสตร์การพัฒนาที่ 4 ด้านทรัพยากร ธรรมชาติและสิ่งแวดล้อม

 ยุทธศาสตร์การพัฒนาที่ 5 ด้านคุณภาพชีวิตและสังคม

 ยุทธศาสตร์การพัฒนาที่ 6 ด้านการบริหารจัดการบ้านเมืองที่ดี

**แผนการบริหารทรัพยากรบุคคล**

เพื่อให้การบริหารและการพัฒนาทรัพยากรบุคคลขององค์การบริหารส่วนตำบลช่องสามหมอเป็นไปอย่างมีประสิทธิภาพ องค์การบริหารส่วนตำบลช่องสามหมอจึงได้กำหนดนโยบายการบริหารและการพัฒนาทรัพยากรบุคคล ประจำปีงบประมาณ พ.ศ. 2567 สำหรับใช้เป็นแนวทางในการดำเนินการวางแผนการใช้อัตรากำลังคนและการพัฒนาบุคลากรให้เหมาะสมและเป็นเครื่องมือสำคัญด้านการบริหารทรัพยากรบุคคลขององค์การบริหารส่วนตำบลช่องสามหมอที่มีประสิทธิภาพโดยแบ่งนโยบายออกเป็น 10 ด้าน ดังนี้

# 1 ด้านอัตรากำลังและการบริหารอัตรากำลัง

ให้กำหนดโครงสร้างส่วนราชการและอัตรากำลังที่เหมาะสมสอดคล้องกับบริบท ภารกิจ และอำนาจหน้าที่ของ องค์กร มีการเตรียมการด้านอัตรากำลังคนเพื่อรองรับการเปลี่ยนแปลงของสังคมและประชากรมีแนวทางกำหนด อัตราส่วนรายจ่ายด้านบุคลากรที่เหมาะสมเป็นไปตามพระราชบัญญัติระเบียบบริหารงานบุคคลส่วนท้องถิ่น พ.ศ. 2542 โดยโครงสร้างองค์กรและการบริหารอัตรากำลังกำหนดไว้ในแผนอัตรากำลัง 3 ปี

# 2 ด้านการสรรหาและเลือกสรรบุคคล

การสรรหาบุคคลเข้ารับราชการในองค์การบริหารส่วนตำบลช่องสามหมอให้ใช้วิธีการสอบแข่งขันหรือการคัดเลือก โดยดำเนินการ ในรูปคณะกรรมการและคำนึงถึงความเป็นธรรมและความเสมอภาคในโอกาสแก่บุคคลที่มีสิทธิอย่างเท่าเทียมกัน

การสรรและเลือกสรรบุคคลเพื่อเป็นพนักงานจ้างให้ยึดหลักสมรรถนะ ความเท่าเทียมกันในโอกาส และประโยชน์ ของทางราชการเป็นสำคัญด้วยกระบวนการที่ได้มาตรฐาน ยุติธรรม และโปร่งใส ตรวจสอบได้

# 3 ด้านการบรรจุและแต่งตั้ง

การบรรจุและแต่งตั้งให้คำนึงถึงความรู้ความสามารถ คุณสมบัติเฉพาะสำหรับตำแหน่ง รวมทั้งให้พิจารณาถึง คุณลักษณะความจำเป็นอื่นที่ต้องใช้ในการปฏิบัติงานในตำแหน่งนั้นโดยการบรรจุบุคคลและการแต่งตั้งให้ดำรงตำแหน่ง ให้บรรจุและแต่งตั้งจากผู้สอบแข่งขันได้ตามลำดับการขึ้นบัญชี ผู้ได้รับคัดเลือก และกรณีอื่นตามที่กำหนดไว้ในกฎหมาย หรือตามประกาศหลักเกณฑ์ที่คณะกรรมการพนักงานเทศบาลกำหนด

# 4 ด้านการพัฒนาทรัพยากรบุคคล

ส่งเสริมและพัฒนาบุคลากรทุกระดับตำแหน่งให้มีความรู้ทักษะในการปฏิบัติงานที่สนับสนุนการดำเนินงานของ องค์กร มุ่งพัฒนาศักยภาพและสมรรถนะให้สูงขึ้น เอื้อต่อการเปลี่ยนแปลงและสร้างนวัตกรรมองค์กร ส่งเสริมการเรียนรู้ การจัดการความรู้ในองค์กรเพื่อสร้างองค์กรแห่งการเรียนรู้พัฒนาทักษะดิจิทัลและปรับเปลี่ยนรูปแบบการทำงานและการ ให้บริการของประชาชนด้วยการนำเทคโนโลยีดิจิทัลมาใช้ในการปฏิบัติงานและการพัฒนางาน ซึ่งบุคลากรขององค์การบริหารส่วนตำบลช่องสามหมอ ต้องปรับตัวให้เท่าทันกับการเปลี่ยนแปลงของเทคโนโลยีและมีความพร้อมที่จะปฏิบัติงานอยู่เสมอ และให้ จัดทำแผนพัฒนาพนักงานเทศบาลตามที่กฎหมายกำหนด

# 5 ด้านการบริหารผลการปฏิบัติราชการ

ให้ประเมินผลการปฏิบัติราชการของบุคลากรทุกประเภทตำแหน่งอย่างเหมาะสม และเป็นธรรม มุ่งเน้นระบบ บริหารผลการปฏิบัติราชการ (Performance Management System) ที่เชื่อมโยงผลการปฏิบัติงานจากระดับองค์กร ระ หน่วยงาน ไปสู่ระดับบุคคล เพื่อให้ผลการปฏิบัติงานมีประสิทธิภาพและประสิทธิผลตามเป้าหมายขององค์กร สามารถ วัดผลและประเมินผลการปฏิบัติงานได้อย่างเป็นรูปธรรม โดยให้มีการกำหนดตัวชี้วัดรายบุคคลที่มีความสอดคล้องกับ นโยบายผู้บริหารและภารกิจในความรับผิดชอบตามมาตรฐานกำหนดตำแหน่ง อันจะส่งผลให้การปฏิบัติงานรายบุคคล ผลักดันให้บรรลุเป้าหมายในระดับองค์กร โดยนำผลการประเมินผลการปฏิบัติงานมาใช้ในการเลื่อนขั้นเงินเดือน ค่าตอบแทน เงินรางวัลประจำปี การเลื่อนระดับ การแต่งตั้ง การย้าย การโอน และรับโอน การให้ออกจากราชการ การ จูงใจให้รางวัล และการบริหารทรัพยากรมนุษย์เรื่องอื่น ๆ รวมถึงมีแนวทางรองรับในกรณีที่บุคลากรไม่ผ่านการ ประเมินผลการปฏิบัติราชการประจำปี เช่น มีแผนพัฒนาการปฏิบัติราชการรายบุคคล จัดส่งบุคลากรเข้ารับการอบรม เพื่อเพิ่มประสิทธิภาพการปฏิบัติราชการ เป็นต้น

# 6 ด้านสวัสดิการและค่าตอบแทน

การเลื่อนขั้นเงินเดือนหรือค่าตอบแทน ให้คำนึงถึงคุณภาพและปริมาณงาน ประสิทธิภาพและประสิทธิผลของ งานที่ได้ปฏิบัติมา ความสามารถและความอุตสาหะในการปฏิบัติงาน ความมีคุณธรรมและจริยธรรม ตลอดจนการรักษา วินัย โดยยึดหลักกฎหมาย ประกาศหลักเกณฑ์และคำนึงถึงการประเมินผลการปฏิบัติราชการเป็นสำคัญ และจัดให้มี สวัสดิการที่นอกเหนือจากสวัสดิการพื้นฐานที่รัฐเป็นผู้กำหนดให้

# 7 ด้านการส่งเสริมคุณธรรมจริยธรรมและรักษาวินัย

ส่งเสริมบุคลากรให้ปฏิบัติงานและดำรงตนตามหลักคุณธรรมจริยธรรม และการรักษาวินัยอย่างเคร่งครัด โดย ปฏิบัติตามประมวลจริยธรรมของข้าราชการ ขององค์การบริหารส่วนตำบลช่องสามหมอ พ.ศ. 2567

# 8 ด้านการส่งเสริมความก้าวหน้าในสายอาชีพ

ส่งเสริมและสร้างโอกาสความก้าวหน้าในสายอาชีพให้บุคลากรทุกตำแหน่ง โดยจัดทำแผนพัฒนาความก้าวหน้า ในสายอาชีพ (Career Development Plan) ส่งเสริมและพัฒนาความรู้ความสามารถบุคลากรเพื่อเตรียมการสำหรับการ เลื่อนระดับหรือเลื่อนตำแหน่งที่สูงขึ้น

# 9 ด้านความปลอดภัย อาชีวอนามัย และสภาพแวดล้อมในการทำงาน

ให้มีการจัดสภาพแวดล้อมการทำงานที่ดี มีความปลอดภัย และถูกสุขลักษณะ รวมทั้งส่งเสริมการปฏิบัติงานมิให้ บุคลากรได้รับอันตรายต่อชีวิต ร่างกาย จิตใจ และสุขภาพอนามัย

# 10 ด้านการพัฒนาคุณภาพชีวิต

ให้มีการพัฒนาคุณภาพชีวิตของบุคลากรให้เกิดความสุขในการทำงานและสร้างความสมดุลระหว่างชีวิตกับการ ทำงาน ส่งเสริมการทำงานเป็นทีม และสร้างความผูกพันในองค์การ ซึ่งจะส่งผลโดยตรงต่อการเพิ่มประสิทธิภาพการ ทำงานทำให้เกิดผลสัมฤทธิ์ต่อภารกิจของรัฐและประโยชน์สุขของประชาชน

**แผนการบริหารและการพัฒนาทรัพยากรบุคคล ประจำปีงบประมาณ พ.ศ. 2567 มีรายละเอียดดังนี้**

|  |  |  |  |
| --- | --- | --- | --- |
| **นโยบาย** | **กิจกรรม/โครงการ** | **งบประมาณ****ที่ได้รับการจัดสรร** | **ระยะเวลาการดำเนินงาน** |
| **ไตรมาส 1** | **ไตรมาส 2** | **ไตรมาส 3** | **ไตรมาส 4** |
| 1. อัตรากำลังและการบริหารอัตรากำลัง | - การปรับปรุงแผนอัตรากำลัง 3 ปี- การรายงานผลการบริหารและการพัฒนา ทรัพยากรบุคคล ประจำปี- การจัดทำสถิติอัตรากำลัง | --- |  |  |  |  |
|  |  |  |  |
|  |  |
|  |  |  |  |
| 2. การสรรหาและเลือกสรรบุคคล | - การสอบพนักงานจ้าง- การขอใช้บัญชีพนักงานอบต.จากบัญชี กสถ. | 50,000- |  |  |  |  |
|  |
|  |
| 3. การบรรจุและแต่งตั้ง | - การบรรจุแต่งตั้งพนักงาน อบต.- การสั่งจ้างพนักงานจ้าง | -- |  |  |  |  |
|  |  |
|  |  |  |
| 4. การพัฒนาทรัพยากรบุคคล | - โครงการฝึกอบรมพัฒนาประสิทธิภาพ คณะผู้บริหารและเจ้าหน้าที่ของอบต.ประจำปี งบประมาณ พ.ศ. 2567 | 200,000 |  |  |  |  |
|  |  |

|  |  |  |  |
| --- | --- | --- | --- |
| **นโยบาย** | **กิจกรรม/โครงการ** | **งบประมาณ****ที่ได้รับการจัดสรร** | **ระยะเวลาการดำเนินงาน** |
| **ไตรมาส 1** | **ไตรมาส 2** | **ไตรมาส 3** | **ไตรมาส 4** |
| 4. การพัฒนาทรัพยากรบุคคล(ต่อ) | - โครงการส่งเสริมและพัฒนาทักษะการ ปฏิบัติงานของเจ้าหน้าที่ อบต. ประจำปีงบประมาณ พ.ศ. 2567 | 50,000 |  |  |  |  |
|  |  |  |
| - โครงการสร้างองค์กรแห่งการเรียนรู้(Learning Organization) ประจำปี 2567- การปรับปรุงแผนพัฒนาบุคลากร- การจัดทำสถิติข้อมูลการเข้ารับการอบรม และพัฒนาบุคลากร | --- |
|  |  |  |  |
|  |  |
|  |  |  |  |
| 5. การบริ หารผลการปฏิ บั ติ ราชการ | - การประชุมคณะกรรมการกลั่นกรอง ผลการปฏิบัติงาน- การประกาศรายชื่อผู้มีผลการปฏิบัติงาน ระดับดีเด่น- การประกาศหลักเกณฑ์การประเมินผล การปฏิบัติงาน | --- |  |  |  |  |
|  |  |
|  |  |
|  |  |
| 6. สวัสดิการและค่าตอบแทน | - การประชุมคณะกรรมการเลื่อนขั้นเงินเดือน | - |  |  |  |  |
|  |  |

|  |  |  |  |
| --- | --- | --- | --- |
| **นโยบาย** | **กิจกรรม/โครงการ** | **งบประมาณ****ที่ได้รับการจัดสรร** | **ระยะเวลาการดำเนินงาน** |
| **ไตรมาส 1** | **ไตรมาส 2** | **ไตรมาส 3** | **ไตรมาส 4** |
| 7. การส่งเสริมคุณธรรมจริยธรรม และรักษาวินัย | - โครงการส่งเสริมคุณธรรมและจริยธรรม คณะผู้บริหาร สมาชิกสภา และเจ้าหน้าที่ขององค์การบริหารส่วนตำบล ประจำปีงบประมาณ พ.ศ. 2567- โครงการพนั กงานดี เด่น ประจำปี งบประมาณ พ.ศ. 2567 | 20,000- |  |  |  |  |
|  |  |
|  |
| 8. การส่งเสริมความก้าวหน้าในสายอาชีพ | การดำเนินการเกี่ยวกับการเลื่อนระดับของพนักงานเทศบาลและการเลื่อนวิทยฐานะ ของพนักงานครู- การประชุมคณะกรรมการเลื่อนระดับฯ .ระดับชำนาญงาน และระดับชำนาญการ- การประชุมคณะกรรมการเลื่อนระดับฯ ระดับชำนาญการพิเศษ- การเลื่อนวิทยฐานะพนักงานครู | 50,000 |  |  |  |  |
|  |  |  |  |
| 9. ความปลอดภัยอาชีวอนามัยและสภาพแวดล้อมในการทำงาน | กิจกรรม 5 ส. | - |  |  |  |  |
|  |  |  |  |
| 10. การพัฒนาคุณภาพชีวิต | กิจกรรมสร้างขวัญกำลังใจ | - |  |  |  |  |
|  |  |  |  |